Centre hospitalier Émile-Mayrisch
De Centre hospitalier Émile-Mayrisch, kuerz CHEM, ass eng Spidolsstruktur, am Süde vu Lëtzebuerg, déi op dräi Uertschafte verdeelt ass:
 Esch-Uelzecht: d'Escher Spidol, mam Centre national de radiothérapie François Baclesse an dem Centre national d'oxygénothérapie hyperbare;
 Nidderkuer: d'Nidderkuerer Spidol (fréier Hôpital intercommunal Princesse Marie-Astrid);
 Diddeleng: d'Diddelenger Spidol.


Am Ganze schaffen iwwer 1.900 Leit am CHEM, dovun 261 Dokteren(Zuelen 2018).

De CHEM ass aus zwou Fusiounen entstanen; 2004 aus där vum Escher a vum Diddelenger Spidol, an 2007, wéi d'Nidderkuerer Spidol mat derbäikoum.

Zanterhier lafe Pläng, en neit Spidol, d'Südspidol, zu Esch-Raemerich op Elsenbrich ze bauen, dat déi 3 eeler Gebaier ersetze soll. Iwwerdeems 2015 nach virgesi war, dass d'Aarbechte vun 2019-2022 dauere sollten; ass ewell (Stand 2023) de Plang, dass se bis 2030 ofgeschloss solle sinn.

Den Numm geet op de fréieren Arbedsdirekter Emile Mayrisch zeréck, dee sech notamment fir de Bau vum Escher Spidol agesat huet.

2018 hat de CHEM e Budget vu knapps 249 Milliounen Euro. 144.000 Leit goufen dat Joer do behandelt.

Direktioun 
De President vum Verwaltungsrot ass de Georges Mischo.

Bis den 1. Januar 2018 war den Dr Michel Nathan den Direkter, vun do bis den 1. September 2020 war et den Dr. Hansjörg Reimer. Deen hat seng Plaz als Generaldirekter néiergeluecht a gouf vum Dr. René Metz am Februar 2020 ersat.

Den 1. Februar 2021 koumen zwou nei Plazen an der Direktioun bäi, déi medezinesch Direkteren Dr Romain Schockmel an Dr Serge Meyer.

Biller

Kuckt och
 Spideeler zu Lëtzebuerg

Um Spaweck 

 chem.lu

Spideeler zu Lëtzebuerg